ועדת החינוך, התרבות והספורט, כנסת 25, פרוטוקול מספר 158, 2024-02-12 00:00

יוסף טייב: אני מתכבד לפתוח את דיון ועדת החינוך, התרבות והספורט בנושא: חוק למניעת העסקה במוסדות מסוימים של מי שהורשע באלימות כלפי ילדים וחסרי ישע, התשפ"ג-2023, מעקב אחר יישום החוק

יוסף טייב:  יש שלושה דברים שאנחנו צריכים להתמקד בהם: 1 – ועדת המומחים – איפה אנחנו נמצאים בסיפור הזה של ועדת המומחים עם התקנות

יוסף טייב:  2 – נושא הפרסום, ו-3 – המערכת הממוחשבת שאמורה לקום על ידי משטרת ישראל והמשרד לביטחון לאומי

יוסף טייב:  תמי, בבקשה

תמי סלע: אתן את הרקע, אבל הכי חשוב זה לשמוע פה מהמשרדים איפה אנחנו עומדים

יוסף טייב: ניתן כמובן אחרי זה לחברי הכנסת

אופיר כץ: לא, אני באתי - - -     

יוסף טייב: כן, אבל לי חשוב, בסוף זה חוק שלכם וחוק חשוב

תמי סלע: החוק עבר בסוף יולי 2023, נקבעה שנה לתחילת תוקפו

תמי סלע:  רוב הוראות החוק ייכנסו לתוקף באוגוסט 2024

תמי סלע:  בין המנגנונים המאזנים שבאמת ראינו בהם חשיבות רבה, בדומה למודל שיש בחוק למניעת העסקת עברייני מין, נקבעה ועדת המומחים שאליה אפשר יהיה להגיש בקשות לפטור כדי שבאמת תוכל לשקול עניינם של אנשים בגלל שההסדר הוא יחסית הסדר גורף ולא מסתכל על מקרה של כל אדם ואדם ועל הנסיבות, בין היתר, שיקום או דברים שעברו מאז ביצוע העבירה וזה יכול להיות שנים רבות לפני המועד שבו הוא מבקש להתקבל לעבוד במקום מסוים

תמי סלע:  עמדנו על החשיבות של המנגנון הזה ושהוא גם יקום בזמן כדי שלפני שהאיסור נכנס לתוקף, יוכלו כבר להיות מוגשות בקשות וקבענו לוח זמנים גם לדיון בהם ולקבלת החלטה

תמי סלע:       בעצם המטרה פה היא לראות שוועדת המומחים קמה או מתי בעצם – המועד היה אמור להיות 2 בפברואר ואמור היה להיות פרסום על הקמת הוועדה והדרכים לפנות אליה

תמי סלע:  וכן גם תקנות שאמורות היו להסדיר את דרכי הפנייה ואת כל נושא המידע, שזה גם משהו שדנו בו פה בדיונים, איזה מידע הוועדה הזו יכולה לקבל ממשרדים שונים, מגורמים שונים שהוא רלוונטי לאותו אדם – גם זה אמרנו שיוסדר בסוף בתקנות

תמי סלע:  בנוסף גם להבין איפה עומדת ההיערכות לגבי כל המנגנונים במשטרה כי הם לא היו פשוטים, דובר על איזושהי תקופה ותקציב שנועדו לכך

יוסף טייב: חבר הכנסת אופיר כץ, בבקשה

אופיר כץ: תודה רבה אדוני היושב-ראש, בהתחלה כחבר כנסת שכשהתחלתי, חשבתי שהדבר החשוב זה לחוקק חוק ואז בעצם הדברים קורים

אופיר כץ:  עם הזמן הבנתי שלא פחות חשוב מלחוקק, חשוב לפקח ולעקוב שהדברים באמת מיושמים ונשמעים להוראות החוק ומשרדי הממשלה מיישמים

אופיר כץ:  קרה לי לא פעם ולא פעמיים, והכנסתי את זה כמדיניות, גם בוועדה אצלי ובוועדות אחרות, ואני מודה לך שבאמת אפשרת את קיום הדיון הזה, באמת לפקח שהממשלה מיישמת את מה שאנחנו מחוקקים פה

אופיר כץ:  שוב, תודה

אופיר כץ:  באנו לשמוע איפה הדברים עומדים

יוסף טייב: חבר הכנסת רון כץ, בבקשה

רון כץ: תודה רבה אדוני, אני מצטרף לדברי אופיר, תודה לך על קיום הדיון

רון כץ:  אני פה בשביל לשמוע על איך מתקדמים שלושת הדברים שהצגת

רון כץ:  אציין את המובן מאליו, שהחוק הזה הוא באמת חוק קריטי שחייב להתקדם במהירות האפשרית שאנחנו יכולים לקדם אותו

רון כץ:  תודה רבה

יוסף טייב: תודה רבה

יוסף טייב:  משרד המשפטים, בבקשה

עביר מטאנס: שלום, אשמח לעדכן לגבי הוועדה, לצערנו בעקבות המצב התעכבנו מעט עם הוועדה

עביר מטאנס:  הוועדה מונתה היום

עביר מטאנס:  זו הייתה ועדה שהיא באישור שר המשפטים בהיוועצות עם שר הרווחה

עביר מטאנס:  הוועדה מונתה היום

עביר מטאנס:  הפרסום אמור להיות על ידי שר המשפטים והשר לביטחון לאומי

עביר מטאנס:  זה אמור באמת לקרות בימים הקרובים

עביר מטאנס:  לגבי העיתונות, זו חובה שמוטלת עליהם

עביר מטאנס:  לגבי פרסום באתרים, זה משהו שמוטל על כל המשרדים ששותפים לחוק, ואני מאמינה שברגע שזה יהיה בעיתונות, אז יותר גם לפרסם באתרים

עביר מטאנס:      לגבי מינוי הוועדה, זה משהו שמוטל על הנהלת בתי המשפט, הם יפרסמו באתר שלהם וברשומות

עביר מטאנס:  לגבי התקנות – התקנות כרגע עוד לא עברו

עביר מטאנס:  מה שאנחנו כן חושבים שנכון שייעשה זה דבר כזה: כרגע הוועדה תתחיל לעבוד, וגם כנראה ממונה ועדה אחת, נראה לפי מספר הבקשות אם נכון שיהיו כמה ועדות לפי כל מחוז או שמספיק שתהיה ועדה אחת ארצית

עביר מטאנס:  על התקנות אנחנו עובדים והם אמורים להבשיל בתקופה הקרובה

אופיר כץ: סליחה, כשאת אומרת "לא תוקנו" –  מה נעשה מאז שעבר החוק עד עכשיו? כמה דיונים עשיתם בשביל להתקין אותם?     

עביר מטאנס: לא, קודם כל הדיונים שנעשו מול הנהלת בתי המשפט ומול שאר המשרדים כדי להבין איך הוועדה תדון, מה יעשו בתוכה

עביר מטאנס:  אגב, צריך כמובן שיהיו תקנות

עביר מטאנס:  אבל הן לא מעכבות את הכניסה והעבודה של הוועדה

עביר מטאנס:  התקנות כן בעצם, כל דרכי הפנייה אליה, דרכי הפעולה שלה, כרגע יכולים להתקיים ללא קשר לתקנות האלה

עביר מטאנס:  אנחנו כן נרצה לקבע אותם בחקיקה, אבל זה לא מונע את ההתקיימות ואת הדיונים

רון כץ: מה מנע לקדם את התקנות עד עכשיו?     

עביר מטאנס: המצב שאנחנו נמצאים בו

עביר מטאנס:  אני מזכירה שבחודשים הראשונים טיפלנו – לא רק משרד המשפטים, כל המשרדים – רק בענייני מלחמה

עביר מטאנס:  עד עכשיו זה מה שאנחנו עושים, ומכאן גם נובע העיכוב

אופיר כץ: החוק לא עבר ביולי?     

עביר מטאנס: החוק נכנס באוגוסט

אופיר כץ: סוף יולי זה הרבה לפני אוקטובר

עביר מטאנס: עוד פעם, זה כרגע המצב

עביר מטאנס:  כמובן שזה מצב לא תקין, אנחנו עושים את מירב המאמצים

עביר מטאנס:  והתנצלתי בהתחלה - - -     

רון כץ: יש דד ליין שאת יכולה לתת לנו?     

עביר מטאנס: אין לי דד ליין

עביר מטאנס:  אני לא חושבת שהעיכוב הוא טוב, אני חושבת שנכון לראות שנייה, שהוועדה השנייה תתחיל להתניע את עצמה, גם הצרכים שלה, נכון יהיה להכניס אותם לתקנות עצמם

עביר מטאנס:  יש דברים שמגלים תוך כדי

עביר מטאנס:  לצורך הדוגמה, כמה ועדות יהיו לי? כרגע יש לי ועדה אחת, בהתחלה רצינו שתהיה ועדה בכל מחוז

עביר מטאנס:  ואז אמרנו – בואו נראה בכלל אם באמת יש צורך וביקוש

עביר מטאנס:  כמובן שנכון שהתקנות – אני לא רוצה לתת עכשיו דד ליין שלא אעמוד בו – וחשוב שהתקנות יהיו לפני כניסת החוק לתוקף

עביר מטאנס:  אבל גם נכון לראות את הצרכים שעולים מן השטח, במיוחד כשכמעט ואין ועדה כזאת

עביר מטאנס:      ראיתי שכל הזמן משווים לוועדה שקשורה לחוק למניעת העסקה של עברייני מין, שזה כאילו דומה אבל לא בדיוק

עביר מטאנס:  ראשית, הציפייה של שאר המשרדים זה לא לאותו היקף של בקשות אלא להיקף עוד יותר גדול

עביר מטאנס:  שנית, גם התקנות, שם בכלל לא קיימות תקנות וכאן אנחנו כן רוצים להתקין תקנות

עביר מטאנס:  ניסינו כל הזמן להקביל את זה לוועדה הזאת, אבל זה גם לא בדיוק דומה

יוסף טייב: משרד הרווחה?     

קשת יונה פיינברג: שלום, אני עורכת הדין קשת פיינברג ממשרד הרווחה, התחלנו את הישיבות עם משרד המשפטים, ובאמת יש פה תקנות שהם רשות ויש כאלה שבאמת נצרכות לפי סעיף 12(ב)(2)

קשת יונה פיינברג:  ננסה בנסיבות הנוכחיות – משרד הרווחה מתחילת המלחמה, רוב הגורמים היו פשוט מגויסים למשימה הלאומית, ואנחנו ננסה לקדם את זה כמה שיותר מהר, אבל אני חושבת שהכיוון של משרד המשפטים שזה לא ימנע

קשת יונה פיינברג:  זאת אומרת שברגע שייצא הפרסום על אותה ועדת פטור, ננסה שזה יוגמש גם אם הדברים לא יהיו - - - נוכל לדעת אותם לפעמים אולי רק אחרי שהוועדה תתחיל לפעול

קשת יונה פיינברג:  יכול להיות שהתקנות בהתחלה יהיו יחסית כלליות ואחר כך יהיו תיקונים, צריך לראות איזה סגנון בקשות מוגשות, איך הוועדה תדון

קשת יונה פיינברג:  זה שונה מהחוק למניעת העסקת עברייני מין

קשת יונה פיינברג:  זה באמת חדשני

קשת יונה פיינברג:  אנחנו נמשיך את העבודה יחד עם משרד המשפטים

יוסף טייב: איפה אתם אוחזים לגבי הפרסום? משרד הרווחה, אתם מתכוונים?     

קשת יונה פיינברג: זה עוד לא התחיל

קשת יונה פיינברג:  אנחנו צריכים לסגור את זה בין המשרדים, אצלנו אנחנו לא לקחנו

קשת יונה פיינברג:  בעיקרון התקנות הם של שר המשפטים

קשת יונה פיינברג:  זה לא ממש חונה אצלנו

קשת יונה פיינברג:  צריך לראות איך אנחנו סוגרים את זה בין המשרדים

אופיר כץ: זאת אומרת שמסוף יולי שעבר החוק, עד 6 באוקטובר, לא נעשה שום דבר מצדכם, נכון?     

קשת יונה פיינברג: שוב, זה לא תחת השר שלנו

קשת יונה פיינברג:  התקנות הם של שר המשפטים

יוסף טייב: משרד המשפטים מתייעץ, בהתייעצות

יוסף טייב:  אבל כנראה משרד המשפטים - - -     

תמי סלע: אבל כן אגיד שלצד השונות, יש הרבה דברים שהם כן דומים

תמי סלע:  ודווקא הדברים שחשובים לציבור כמו טופס הגשת בקשה, איך היא מוגשת

תמי סלע:  יש שם כל מיני דברים שכן אפשר לקחת דברים שקיימים, לעשות בהם את השינויים בהתאמות ולזרז את זה כדי שאנשים יידעו איך לפנות ואיך להגיש את הבקשה

תמי סלע:  יש היבטים שהם שונים ויילמדו גם תוך כדי תנועה, אבל ככל שניתן - - -     

עביר מטאנס: מן הסתם יש כבר טיוטת עבודה לציבור לגבי איך לפנות, וניסחנו אותה שהיא חובה, אגב, פרט לפרסום עליה היא למשרד המשפטים ולמשרד לביטחון לאומי, שפרסם אותה יחד עם הנהלת בתי המשפט, שזה דרכי פנייה, מה להגיש, איך לפנות, וכאלה דברים

עביר מטאנס:  זה יפורסם כבר בהודעה לציבור, כדי לדעת איך לגשת לוועדה ולא למנוע את העבודה שלה

עביר מטאנס:  זה ללא קשר לתקנות כבר יפורסם בימים הקרובים בהודעה הרגילה

יוסף טייב: המשרד לביטחון לאומי, לגבי הקמת המערכת – אנחנו נמצאים? האם זה התחיל או לא התחיל?      

אפרת ליפשיץ: אסביר, אני עורכת הדין אפרת ליפשיץ פרקש מהמשרד לביטחון לאומי, למעשה לא בכדי ניתנה למשטרה שהות להקים את המערך שאמור לבסס את אישורי המשטרה לפי החוק הזה

אפרת ליפשיץ:  כיוון שאזכיר שכמו שראינו בדיונים שהיו בוועדה לחקיקת החוק, המידע שהמשטרה צריכה להסתמך עליו לא מצוי באופן אוטומטי בלחיצת כפתור במרשם הפלילי, זה מצריך עבודה של back office, ויש צורך גם ליצור מנגנון חדש ומערכת ממוחשבת, ועל כך המשטרה תרחיב מה נעשה

אפרת ליפשיץ:  וכן, בהחלט כבר התחילו לעבודה על זה

אפרת ליפשיץ:  לשם כך ניתנה למעשה שהות למשטרה וכל החלקים שנוגעים לחלק שלה בחוק, נכנסים לתוקף באוגוסט 2024

אפרת ליפשיץ:  לכן השאיפה שלנו היא להתקדם ולהיות מוכנים עד אז

אפרת ליפשיץ:  אוסיף על דברי חברתי, שכשראינו שפרצה המלחמה והתחלנו לראות את העומס שיש על הגופים השונים מכל מה שקשור במלחמה, עשינו הערכת מצב וראינו האם נכון לבקש דחייה של התכולה של החוק בכלל או של ועדת המומחים והייתה החלטה שאנחנו מנסים לעשות ככל יכולתנו כדי כן להכניס את מה שאפשר לתוקף, גם אם זה יקרה באיחור של כמה ימים

אפרת ליפשיץ:  עדיין היה לנו חשוב לעשות את הדברים בזמן, גם למשרד המשפטים וגם למשרד שלנו

אפרת ליפשיץ:  ולכן גם לא באנו בבקשה לדחיות או עניינים מעין אלה

אפרת ליפשיץ:       בקשר לתקנות שלנו, גם לנו וגם למשרד הביטחון לאומי, לשר לביטחון לאומי, יש חובת התקנת תקנות מכוח החוק לגבי אישור המשטרה וכל מה שנדרש מהאזרח לצורך האישור משטרה, וכל המנגנון של אישור המשטרה, התחלנו כבר לעבוד על זה, זה נמצא בטיוטות יחד עם המשטרה

אפרת ליפשיץ:  כשזה יהיה מוכן אנחנו כמובן נעביר את זה גם למשרד המשפטים וזה יעבור גם לכנסת

אפרת ליפשיץ:       לגבי התפעול וההתכוננות למערך המשטרי, אתן לנציגי המשטרה לפרט מה נעשה עד כה, בין השאר גם מול הנהלת בתי המשפט וכולי

יוסף טייב: בבקשה

טל פז מזרחי: עורכת הדין טל פז, מהייעוץ המשפטי במשטרה, בכל מה שקשור בהעברת המידע הפלילי לוועדה, אנחנו מצאנו כדי לא - - - למרות שאנחנו עדיין בשלהי ההתממשקות ובניית המערכות לצורך יישום החוק, עשינו כל מה שאנו יכולים בשביל שכן נוכל להעביר מידע פלילי גולמי לחברי הוועדה, שכאמור אמורה להתחיל לדון בבקשות שתגענה אליהם

טל פז מזרחי:       אני מציינת – זה מידע פלילי גולמי, זה יהיה באמצעות הכספת הקיימת מול הנהלת בתי המשפט

טל פז מזרחי:  ובאופן הזה עשינו כמה שינויים שיאפשרו את המהלך הזה כדי שהם יוכלו להתחיל לעבוד

טל פז מזרחי:       בקשר למערכת עצמה, נעשו לא מעט דיונים ונעשו לא מעט פעולות שיאפשרו לנו את יישום החוק

טל פז מזרחי:  בנושא הזה אשמח שתפרט הנציגה שלנו של האגף הטכנולוגי

נאווה שטכלברג: נאווה שטכלברג, ראש מדור פיתוח תשתיות באגף הטכנולוגיה, כפי שטל תיארה, כבר התחלנו לעבוד על הנושא בכמה מישורים

נאווה שטכלברג:  מישור אחד זה האופציה של להגיש את הבקשה בתחנת המשטרה

נאווה שטכלברג:  גם בגיר, אדם שעצמו רוצה להיות מועסק, יכול להגיע וגם מעסיק יכול להגיע ולהגיש בקשה עבור האנשים שתחתיו שהוא רוצה להעסיק

אופיר כץ: היום זה אפשרי בתחנה?     

נאווה שטכלברג: היום אין בכלל את החוק עדיין

נאווה שטכלברג:  אתה מדבר על חוק - - -     

טל פז מזרחי: מניעת העסקת עברייני מין - - -     

נאווה שטכלברג: חוק קיים?     

אופיר כץ: כן, הקיים

נאווה שטכלברג: כן

טל פז מזרחי: בעברייני מין זה קיים

אופיר כץ: לא, על החוק שלנו אז באוגוסט

נאווה שטכלברג: החוק ייכנס לתוקף רק באוגוסט

נאווה שטכלברג:  במקביל אנחנו צריכים לפתח מסך שיהיה לטיפול של החוליה הבוחנת

נאווה שטכלברג:  בנוסף יש לנו את המסך של - - -     

רון כץ: מי מפתח את זה? זאת חברה חיצונית?     

נאווה שטכלברג: אנחנו, משטרת ישראל

אופיר כץ: והתחלתם לעבוד על זה?     

נאווה שטכלברג: התחלנו לעבוד על זה

נאווה שטכלברג:       יש גם מסך לוועדת המומחים, זה דומה למסך של ועדת המומחים שקיים בחוק - - -     

אופיר כץ: מה זה אומר מסך?     

נאווה שטכלברג: איש המשטרה בסוף צריך למלא את המסקנה שהוא הגיע אליה באיזשהו מסך

יוסף טייב: פלטפורמת נתונים שאילו הוא מזין

נאווה שטכלברג: איזשהו מסך, זה חלק מהמערכת

אופיר כץ: זה כאילו מסך חדש?     

נאווה שטכלברג: מסך מחודש, כן

יוסף טייב: זה נאמר גם בדיונים שהם יצטרכו להקים מסך

אופיר כץ: זה מסך פיזית או שזה משהו חדש על המסך?     

נאווה שטכלברג: מערכת

אופיר כץ: מערכת חדשה שאתם שמים על המערכת הקיימת

נאווה שטכלברג: זה עוד נדבך, עוד מודול

נאווה שטכלברג:  הפיתוח הוא חדש

נאווה שטכלברג:  על המערכת הקיימת צריך תוספת שתאפשר פשוט לקיים את החוק כפי שהוא קם עכשיו

נאווה שטכלברג:  ובמקביל אנחנו גם נאפשר למה שנקרא 'מעסיק בעל התחייבות' להגיש את הבקשה שלו כבר באתר האינטרנט

נאווה שטכלברג:  מעסיק שיש לו מעל 50 עובדים, יכול להגיש גם באינטרנט

רון כץ: אז לפי הדברים האלה אין מניעה שזה יהיה מוכן לאוגוסט, כלומר לפני פתיחת שנת הלימודים הבאה?     

נאווה שטכלברג: אמרתי בנקודות, אנחנו עובדים על זה

רון כץ: מעכשיו עד אוגוסט, את טוענת שיש איזושהי בעיה? משהו שאנחנו צריכים לדעת, להיערך, להתכונן?     

נאווה שטכלברג: נכון לעכשיו, זה התכנון

רון כץ: אמור להיות מוכן

רון כץ:  והשאלה היא לגבי כל המשרדים, מישהו חושב שזה לא יהיה מוכן לאוגוסט, אז שיגיד לנו את זה בוועדה

יוסף טייב: עובדים על זה

יוסף טייב:  בסדר, לפחות אני רגוע שבצד הטכנולוגי לא אמורות להיות בעיות

יוסף טייב:  תמיד יכול להיות בלת"ם, אבל כרגע, לעת עתה

נאווה שטכלברג: כן

תמי סלע: היה גם את המנגנון לטפל בתיקים שצריכים ידנית לעבור עליהם, שזה מעבר למחשוב

תמי סלע:  עליהם רציתי לשאול

נאווה שטכלברג: זו ועדת המומחים, זה - - -      

תמי סלע: לא, לא, לא ועדת המומחים

תמי סלע:  אני לא מתכוונת למישהו שהגיש בקשה לפטור, אלא לגבי המקרה שיש תיקים שלא כל הפרמטרים הם בעבירה עצמה

נאווה שטכלברג: אז בשביל אמרתי, יש מסך, מודול, מקום במערכת לטיפול של החוליה הבוחנת

תמי סלע: אוקיי, זה מיועד לזה

נאווה שטכלברג: זה החוליה הבוחנת שאמרתי

אפרת ליפשיץ: אולי אדגיש, זה משהו שייכנס לתוקף רק באוגוסט

אפרת ליפשיץ:  כי לשם כך - - -     

תמי סלע: נכון, בסדר

תמי סלע:  אבל כדי שזה יקרה באוגוסט, צריך לעבוד על זה עכשיו

טל פז מזרחי: תמי, חשוב לי לחדד את הנקודה הזאת: כל המידע שיעבור לוועדה, לא ייעשה עם הסינון של יד אדם שבעצם בודקת את ענייני הגילאים

טל פז מזרחי:  מה שאנחנו יכולים להעביר עכשיו זה באמצעות הממשק הקיים עם התוספת שעשינו שמעביר מידע גולמי

טל פז מזרחי:  למשטרה אין שום יכולת עכשיו לעשות את הסינון הגילאי הזה, בסדר? בהתאם לזכאות על פי חוק

תמי סלע: כן היה עבירות עד גיל שש

תמי סלע:  זה משהו שכן דובר עליו שייכנס לתוך - - -     

טל פז מזרחי: לא, בסוף יולי, זה המודל שבעצם הם מדברים עליו שיפתחו

תמי סלע: אהה, בסדר, לאוגוסט

טל פז מזרחי: לוועדה עכשיו, אין את היכולת - - -     

תמי סלע: לוועדת המומחים כרגע, עושים את מה שאפשר

תמי סלע:  בסדר, זה הגיוני

תמי סלע:      גם רציתי להדגיש שבפרסום שצריך להיות כבר עכשיו, מעבר לפרטי ועדת המומחים, צריכה להיות התייחסות לאיסורים שאמנם עוד לא נכנסו לתוקף, אבל שאיזשהו הסבר על החוק שעומד להיכנס לתוקף ומה הוא אוסר – אחרת אנשים לא ידעו ממה הם צריכים לבקש פטור

עביר מטאנס: לפי איזה עבירות בעצם האיסורים חלים, כן, נכון

אופיר כץ: תשלחו את זה לוועדה

אופיר כץ:  בבקשה שיפיצו גם לנו

עביר מטאנס: כשאנחנו מפרסמים? כן, אודיע שפרסמתי

יוסף טייב: ליאור, אתה רוצה להוסיף משהו? מה קורה אצלכם

ליאור טוביה: אצלנו אנחנו בשגרה, גם אנשי הוראה, גם אפס עד שלוש, מטפלות, מעונות, אנחנו בודקים בשגרה

ליאור טוביה:  יש לנו גם מערכת התראות בזמן אמת

ליאור טוביה:  זאת אומרת שגם אחרי שבדקנו והכול בסדר ואם צץ עכשיו רישום פלילי, אנחנו מקבלים על זה פוש

ליאור טוביה:   אנחנו מטפלים

ליאור טוביה:  יש נתונים למי שצריך

ליאור טוביה:  זהו

ליאור טוביה:  זאת עבודה שגרתית שלנו מול המשטרה

ליאור טוביה:  יש לנו מול הלשכה המשפטית

ליאור טוביה:  יש ועדות

ליאור טוביה:  מטפלים בזה בשגרה

ליאור טוביה:       חשוב לי להגיד שאנחנו בודקים לא רק את העובדים, אלא גם את כל מי שאנחנו מעסיקים כמיקור חוץ ומגיע למוסדות החינוך שלנו

ליאור טוביה:  גם את זה אנחנו בודקים

יוסף טייב: תודה רבה

יוסף טייב:  המועצה לשלום הילד, אפרת בבקשה

אפרת פילזר-ביזמן: תודה אדוני, מעודד לשמוע שהדברים באמת מתכנסים ומתקדמים

אפרת פילזר-ביזמן:  אכן קריטי העניין של הפרסום, אמרה היועצת המשפטית ואנחנו מצטרפים לדבר הזה כדי שבאמת הדברים יתקדמו

אפרת פילזר-ביזמן:  בהקשר הזה אומר שבאמת היה מאמץ גדול מאוד להעביר את החוק

אפרת פילזר-ביזמן:  וזה חוק חשוב מאוד, הוא באמת יגן על ילדים

אפרת פילזר-ביזמן:  ובאותה נשימה אומר שאנחנו ממשיכים לקבל פניות ומקרים ממשיכים להגיע אלינו, ולכן הדבר הזה הוא באמת קריטי מאוד

אפרת פילזר-ביזמן:  גם אם זה עכשיו מקבל פחות פרסום בתקשורת, כי התקשורת מתמקדת בדברים אחרים, עדיין יש פעוטות שהולכים לגנים והדבר הזה ממשיך לצערנו, ולכן באמת זה קריטי מאוד שהדברים יתכנסו ויעבדו כמו שצריך

אפרת פילזר-ביזמן:       אנחנו מודים ליושב-ראש הוועדה שבאמת קיים את הדיון הזה וזה ככה גורם לדברים לקרות

אפרת פילזר-ביזמן:  תודה

יוסף טייב: תודה רבה

יוסף טייב:  אליהו בבקשה

אליהו מויאל: תודה רבה אדוני היושב-ראש, ושלום לכולם, שמי אליהו בן מויאל, אני יושב-ראש השדולה של הנכים בכנסת

אליהו מויאל:  אני שומע את כל ההרכב של כל הוועדה הזאת, וכמה שצריכים באמת באמת לפקוח עין בנושא של הסעות וליווי של ילדים עם צרכים מיוחדים, שיש כל מיני מטפלים שבאמת לשעבר יש להם עבר מסוים

אליהו מויאל:  הם מלווים ילדים עם צרכים מיוחדים בהסעות, ובאמת גם לא ראויים להיות מלווים

אליהו מויאל:  אבל בגלל כל החוסר לוקחים אותם כמו בשוק עבדים

אליהו מויאל:  ואין לזה ביקורת, ביקורת פנימית של העיריות לנושאים האלה ששם צריכים לשים דגש

אליהו מויאל:  כן, זה קורה, קורה אחת לכמה, כמו במקרה באשדוד, קורה ברכסים, קורה בנצרת עלית ובכל מיני מסגרות, ובסוף זה נופל על הילדים המיוחדים האלה

אליהו מויאל:       בואו ניקח כולם את זה לתשומת לבנו

אליהו מויאל:  זה דבר שצריך - - -     

יוסף טייב: רק אגיד שהם מועסקים על ידי הרשות המקומית, ולכן הרשות המקומית אמורה לקבל עליהם את המידע

יוסף טייב:  אבל אתה יודע מה, מרכז השלטון המקומי נמצא איתנו

יוסף טייב:  נועה בן אריה נמצאת?     

נועה בן אריה: אני שמחה שנאמר כאן שאלה מקרים שיכולים להיות מקרים חריגים, אבל מבחינת נוהל הליווי בהסעות כחלק ממכרז ההיסעים וגם שכירת שירותם של מלווים בהסעות, כוללת בתוכה תנאים של בדיקה של העובדים האלה כבדיקה מקדימה

נועה בן אריה:  במקומות שבהם היו אירועים חריגים, אנחנו בהחלט צריכים לראות איך מטפלים בהם

נועה בן אריה:  אבל בדיקה כזאת היא בדיקה מקדימה שבהחלט מופיעה במסגרת המכרז, גם כשמדובר במיקור חוץ ובוודאי כשמדובר בהעסקה ישירה

אופיר כץ: מהי היא כוללת?     

נועה בן אריה: בוודאי לא מה שכולל החוק הזה

נועה בן אריה:  עד כה עסקנו בנושא של מניעת העסקה של עברייני מין במוסדות עם קטינים

נועה בן אריה:  אלה הדברים שנבדקו

נועה בן אריה:  ברשויות שבהן הוקמה כבר כספת בנושא של ר

נועה בן אריה: פ

נועה בן אריה:  אז בכל רשות יש בהתאם להמלצת היועץ המשפטי את העבירות שהוא מנחה לבדוק, את סוגי העובדים שהוא מנחה לבדוק

נועה בן אריה:  אבל זה באמת קורה בכל רשות ורשות בהתאם - - -     

רון כץ: כמה רשויות כאלה יש?     

תמי סלע: השאלה גם אם אלו הוגדרו כתפקידים

נועה בן אריה: - - - יש לי גם כספת אחרי התיקון לחוק, אני לא יודעת לענות על השאלה הזאת

תמי סלע: את יודעת לענות אם - - -     

אופיר כץ: שתי רשויות?     

קריאה: שתי רשויות

נועה בן אריה: לא, זה לא בשתי רשויות

תמי סלע: אני רוצה לשאול – האם מבחינת הגדרת התפקידים שמוגדרים - - -     

אופיר כץ: אם את לא יודעת כמה, אז איך את יודעת שזה לא שתיים?     

נועה בן אריה: משום שאני יודעת שיש יותר רשויות

נועה בן אריה:  כבר היום אני יודעת שיש יותר משתי רשויות, את זה אני יודעת בוודאות

נועה בן אריה:  הרפרנס של שתי רשויות מתייחס לדיון שנעשה כאן לפני למעלה משנה שבו הוצגו נתונים ביחס לפתיחת כספות ברשויות המקומיות, נכון לאותו מועד

נועה בן אריה:  אני מניחה שמשם הגיע הנתון הזה

נועה בן אריה:  היום יש רשויות נוספות שכבר הקימו כספת, אם כי לא קיבלתי נתונים

נועה בן אריה:  הדיון של היום התייחס לחקיקה עתידית שבה דווקא סוגיית הכספת היא לא העניין

נועה בן אריה:  זאת אומרת, היכולת שלנו לקבל את המידע תהיה יותר – לא באמצעות אותה כספת, יהיה אפשר לעשות את זה גם בדרכים אחרות

נועה בן אריה:  וזה גם מוביל אותי לאיזושהי שאלה, משום שהיועצת המשפטית של המשטרה דיברה על שתי דרכים לקבלת המידע

נועה בן אריה:  היא הציגה את הדרך של הגעה פיזית לתחנה או על ידי המעסיק או על ידי המועמד, רק אני לא בטוחה שהבנתי אם תהיה גם דרך שהיא מקוונת או שהיא שולחת בעצם את המעסיק הפוטנציאלי - - -     

יוסף טייב: היא אמרה שמעסיק שיש לו מעל 50 בקשות יוכל להגיש בדיגיטלי

יובל וורגן: מערכות כספת נכון לאפריל 2023 – 16 רשויות מקומיות

יובל וורגן:  אפריל 2023 – כבר לפני שנה

תמי סלע: אבל גם כשיש, אני לא בטוחה שתמיד הוגדרו התפקידים האלה כתפקידים שלגביהם מקבלים את המידע

תמי סלע:  על זה אני שואלת

נועה בן אריה: מה שתמי אומרת זה נכון, הגדרת התפקידים שלגביהם מקבלים את המידע נעשית בעצם בכל רשות מקומית בהתבסס כפי שקובע החוק, על הנחיית היועץ המשפטי ביחס לאותם בעלי תפקידים

נועה בן אריה:  בהחלט אנחנו יכולים לראות מצב שבו ברשות אחת יוגדרו בעלי תפקידים מסוימים בעוד שברשות אחרת לא

נועה בן אריה:  וכאמור, אלה דברים שהחוק הותיר בידי הרשות המקומית לבדוק אותם

נועה בן אריה:  כעת משאנחנו בעצם מסתכלים גם על החוק הנוכחי שבו הוא מדבר על כלל המועסקים המיועדים לעבוד עם האוכלוסיות האלה, אז מאילו ברור ששיקול הדעת בעניין הזה כבר נקבע ואז קבלת המידע היא קבלה שתצטרך להיעשות על ידי המעסיק הפוטנציאלי, בין אם זה הרשות ובין אם זה גורם מטעמה

נועה בן אריה:  זה יכול להיות בהחלט העסקה באמצעות מיקור חוץ או גורם שמסייע לרשות המקומית בגיוס כוח אדם, ואז תשתרשר  אותה חובה מכוח החוק הזה גם לגביו

תמי סלע: מבחינת הפרשנות זה ברור שכשכתוב שזה עבודה שקשורה בקשר קבוע או סדיר גם של השגחה או אחריות לשלומם של ילדים או חסרי ישע, אז מלווים בהסעות שבאופן קבוע נמצאים שם ואחראים להשגיח או אחראים להוביל אותם הם נכללים, זאת אומרת אין - - -     

יוסף טייב: זו גם הסיבה שלא הכנסנו אתכם מפורשות בחוק, הם כבר כתובים בהתחלה

נועה בן אריה: התשובה היא כן, משום שאנחנו כבר לא מדברים על העסקה במוסד, אלא בעצם אנחנו מדברים כבר על הקשר עם הקטין - - - אותו חידוד שנעשה במסגרת החקיקה הזאת, בוודאי צריך להוביל אותנו למסקנה שזה יחול גם בעניין הזה

יוסף טייב: נועה, רק אם תוכלי להעביר אחרי כן את הבדיקה שלך, להעביר לוועדה בכמה רשויות כיום אכן משתמשים בכספת

יוסף טייב:  מתי זה היה בפעם האחרונה?     

יובל וורגן: אפריל 2023

נועה בן אריה: ממה ששמעתי עכשיו, הנתונים הם לאפריל 2023

נועה בן אריה:  אני יכולה לנסות לבצע פנייה מטעם השלטון המקומי

נועה בן אריה:  אני יכולה להתחייב בפני היושב-ראש שאני אקבל את המידע

יוסף טייב: ואולי גם לדחוף את הרשויות להתחיל להיכנס למהלך

תמי סלע: אגב, זה לא הדיון, אבל באותו הקשר כדי להבין: הכספת, השימוש הזה הוא שונה ממה שיש למשרד החינוך

תמי סלע:  זה לא התראות בזמן אמת בפוש, אלא זה לפי בקשה שמוגשת

תמי סלע:  וגם זה משהו שאגב פה בתוספת לחוק, מנינו את משרד החינוך בגלל שלהם יש מערכת כזו, ואמרנו שאם תבוא או יבוא משרד או תבוא רשות מקומית ויראו שיש להם מנגנון פיקוח מתקדם יותר והדוק, אז אפשר יהיה להוסיף אותם גם כסוג של תמריץ, אבל גם הכספת זה הרבה פחות ממה שמשרד החינוך מפקח היום

נועה בן אריה: אני לא יודעת אם הבנתי נכון את מה שאת אומרת עכשיו, כי לפחות מבחינת השלטון המקומי, כאשר עוד לא הוקמו הכספות, אבל הקמנו את מיזם המסייעת כדי להתגבר על משבר כוח האדם של סייעות ושל עובדים במערכת החינוך, אז היה לנו קושי, בעצם רצינו לייצר מאגר ארצי והקמנו אותו

נועה בן אריה:  הקמנו אותו באמצעות מיזם משותף שנעשה עם החברה למתנ"סים ואז ביקשנו כדי לקדם בדיקה מקדימה של כל המועמדות, להסתייע במנגנונים של משרד החינוך

נועה בן אריה:  אבל אז נאמר לנו שכיוון שלא מדובר בעובדים שמועסקים באופן ישיר על ידי המשרד, אז הוא מנוע מלבדוק עבורנו במסגרת האמצעים שלו את אותו מאגר

נועה בן אריה:  מה שחייב אותנו לצאת מתוך היוזמה של יצירת מאגר ארצי שבו כבר יש לנו את כל המידע הזה באופן מובנה במקום אחד שיכול לשרת את כלל הרשויות ולהחזיר את הדבר הזה לבדיקה פרטנית של כל רשות באמצעות הכספת שלה, ככל שהוקמה ומתי שהוקמה

נועה בן אריה:  זה בהחלט יצר חסם משמעותי מאוד מקידום של מיזם ברמה ארצית שהיה יכול לעשות שני דברים מדהימים: גם מילוי כוח אדם זמני לחוסרים וגם יצירת מאגר שבו מראש כבר אנחנו יודעים את מי אנחנו שולחים לעבוד

נועה בן אריה:       אני לא בטוחה שבעניין הזה נוכל להסתייע גם בפלטפורמה שיש למשרד ביחס לאותם מועסקים שהם מועסקים על ידי הרשות או שהם בהגדרה אינם עובדי משרד החינוך

יוסף טייב: לכאורה פטרנו אותם

תמי סלע: לא

תמי סלע:  קודם כל חבל שאין את האפשרות הזאת דרך משרד החינוך, אבל כן הייתה אפשרות לכאורה – כנראה זה כרגע לא בכיוון הזה – במקום ללכת על מודל של כספת, ללכת על אותו מודל כמו שיש למשרד החינוך שיהיה גם; רשות מקומית הרי גם יכולה להשתמש במערכת דומה, לאו דווקא דרכם

נועה בן אריה: נכון

נועה בן אריה:  מהבחינה הזאת אני רואה בחוק הזה סיוע משמעותי מאוד, משום שגם כאשר אנחנו מתייחסים על מעסיק שהוא גם יכול להיות זרוע ביצועית שעושה את זה עבור הרשות המקומית, והחוק הזה מאפשר את קבלת המידע למעסיק הפוטנציאלי מבלי שהוא יידרש בעצם לחוק המרשם הפלילי והקמת הכספת וכפיפות התוספת הראשונה לגבי גופים מורשים להקמת הכספת – אז כן, זה משחרר חסם שהוא משמעותי מאוד

נועה בן אריה:  אם נעמוד בזמנים של החוק ונצא לדרך בזמן והמערכות יעבדו ונוכל לקבל את המידע הזה באופן ישיר, אז בהחלט אנחנו רואים בדבר הזה שחרור של חסם מהותי מאוד

נועה בן אריה:  בהקשר הזה, לפחות - - -     

יוסף טייב: אבל אין מניעה, אין מניעה - - -     

תמי סלע: נועה, החסם הוא לא משפטי

תמי סלע:  החוק הוחל באופן זהה לגבי משרד החינוך ולגבי רשות מקומית, דומה מאוד בהקשר הזה מבחינת הסמכות לקבל את המידע

תמי סלע:  רק השימוש במערכות ממוחשבות, בחרו שימוש אחר

תמי סלע:  זה לא שאין סמכות משפטית לקבל את המידע גם באונליין, גם בפוש

תמי סלע:  אבל בחרו להשתמש במערכת אחרת שהיא יותר מוגבלת, אם אני מבינה נכון

נועה בן אריה: כן, שפה, ככול שמדובר בהעסקה - - - ככל שיש פלטפורמה כזו - -     

תמי סלע: שוב, זה חורג קצת מהחוק הזה, אבל זה על אותו נושא של פיקוח הבא

נועה בן אריה: - - תאפשר לנו לקבל את המידע בצורה שהיא לא באמצעות הכספת, אז היא גם תוכל לאפשר גם למעסיק שהוא רוחבי יותר כמו לדוגמה החברה למתנ"סים שעובדת איתנו במיזם המסייעת, לקבל את המידע כמעסיק של אותן תומכות חינוך

נועה בן אריה:  זה דבר שהוא מבחינתו שחרור של חסם משמעותי מאוד מכוח החוק הזה

נועה בן אריה:   ולכן מהבחינה הזאת, החוק הזה כן מהווה שינוי חיובי מבחינת היכולת לקבל את המידע

נועה בן אריה:  ככל כמובן שהדברים באמת יתאפשרו למעסיק הזה שהוא לא באמצעות הכספת

יוסף טייב: טוב

יוסף טייב:  אני מברך על ההתארגנות של משרדי הממשלה, משטרת ישראל ושאר הגופים על העבודה האינטנסיבית לקראת כניסת החוק לתוקפו

יוסף טייב:  אנחנו מאחלים שעד חודש אוגוסט - - - כן, בקצרה, סליחה – הנהלת בתי המשפט

יעל חג'בי: דווקא לא

יעל חג'בי:  שמי יעל, אני מייצגת את הנהגת ההורים הארצית

יעל חג'בי:   קודם כל אני מברכת על החוק הזה, הוא חוק חשוב מאוד, מעט חורה לי על העובדה שהוא נעצר בגיל שש, כאילו ילדים בכיתה א'-ב' כבר לא זקוקים להגנה הזאת

יעל חג'בי:  לא אתעסק בזה כי אנחנו פה מדברים על היישום

יעל חג'בי:       הייתי רוצה לשאול - - -     

יוסף טייב: חבל שהדעה הזאת לא נשמעה מתי שדנו על החוק

יעל חג'בי: חבל מאוד

יעל חג'בי:  חבל מאוד

אופיר כץ: דנו ארוכות על החוק

יעל חג'בי: תמיד אפשר לשנות ולהרחיב

יוסף טייב: חבל שלא הגעת אז

יוסף טייב:  אולי היינו שוקלים את זה

יעל חג'בי: לגבי ועדת המומחים, הייתי רוצה לשאול – קודם כל נאמר שהיא הוקמה היום, הבוקר, בשעה 14:15?     

יוסף טייב: אכן שמעת טוב

יעל חג'בי: איך היא הוקמה? מי מרכיב אותה? איך נבחרו המומחים?     

מישל בוסקילה: אשיב – הנהלת בתי המשפט נערכה לכניסה של החוק, וועדת המומחים מוכנה לתחילת עבודה

מישל בוסקילה:  מה שהמתנו לו זה המינויים של חברי הוועדה ויושב-ראש הוועדה שהם אושרו בימים האחרונים על ידי שר המשפטים

יעל חג'בי: איך הם נבחרו?     

מישל בוסקילה: יש תהליך - - -     

יוסף טייב: יש תהליך של מינוי

מישל בוסקילה: כן, תהליך מינוי רגיל

עביר מטאנס: כמו שסעיף החוק קובע, בראש הוועדה עומד שופט ושני חברי ועדה שהם מומחים

עביר מטאנס:  כמו שאמרנו, יש תהליך מינוי שבהמלצה, כמו תהליך מינוי לפי החוק

יעל חג'בי: יש שם אנשי מקצוע בריאות הנפש?     

עביר מטאנס: יש שם - - - אני לא, יש שם מומחים, אני לא יודעת אם ספציפית רק לבריאות הנפש או כמה וכולי

עביר מטאנס:  אני יכולה לבחון

עביר מטאנס:  אין לי בשלוף של מי המומחים בדיוק

יעל חג'בי: אני מניחה שתפרסמו את זה בקרוב?     

עביר מטאנס: כמו שאמרתי, ההודעה תפורסם בימים הקרובים והיא תתייחס ל - - - הרכב הוועדה, קובע אותה החוק, לא אנחנו

עביר מטאנס:  זה מותאם למה שהחוק קובע

יעל חג'בי: יש לי הערה נוספת – כיצד ועדת המומחים אמורה להתחיל לפעול אם אין לה אפילו תקנות בסיס?     

מישל בוסקילה: לוועדה, כמו לכל ועדה מעין שיפוטית, יש סמכות לקבוע את סדרי הדין שלה במקרה שלא נקבעו סדרי הדין

מישל בוסקילה:  זה מכוח חוק בית המשפט לעניינים מינהליים

יעל חג'בי: למרות שכתוב כאן במסמך שקיבלנו, שכאילו, זה חלק מהדברים שהיו אמורים לקרות – תקנות על מנת שהוועדה תוכל להתחיל לפעול באופן מיטיבי

מישל בוסקילה: שוב, תקנות מכוח החוק הן לא תנאי לתחילת עבודתה של הוועדה, והוועדה יכולה להתחיל לפעול גם בהיעדרן

יעל חג'בי: אוקיי

יעל חג'בי:  הייתי רוצה לשאול לגבי המערכת המקוונת, מאחר וכבר בונים אותה ואני מניחה שחשיבות החוק אמורה לגרום לכך שהדברים יפושטו ויורחבו באופן כזה שייווצר מאגר שלם

יעל חג'בי:  אני שומעת פה על כל מיני מאגרים, ה'הפרד ומשול' הזה קצת לא כל כך ברור לי

יעל חג'בי:       הייתי רוצה לשאול ספציפית – לפני מאגר אחד שלם שאמור להיות עבור כולם, אם כבר יש מערכת מקוונת, מה עניין המגבלה למעסיק עם 50 עובדים? הלא אנחנו רוצים לפשט את הדברים עבור האזרח, נכון? אנחנו רוצים לגרום לכמה שיותר פניות, כמה שיותר פתיחות, לשיתוף פעולה מהאזרחים עם החוק – אז מה עניין המגבלות?      

יוסף טייב: משטרת ישראל, אני מאמין שזה משהו טכני, אבל בבקשה

נאווה שטכלברג: תהיה אופציה בשלב מאוחר יותר גם לבן אדם להגיש על עצמו בקשה וגם למעסיק עם פחות מ-50 מועסקים

יעל חג'בי: מה זה בהמשך?     

אופיר כץ: עד אוגוסט הם יכולים

נאווה שטכלברג: לא, לא עד אוגוסט, אלא זה יהיה אחרי - - -     

אופיר כץ: מאוגוסט, סליחה

נאווה שטכלברג: אין מניעה כרגע - - -     

יוסף טייב: יש מניעה משפטית?     

אפרת ליפשיץ: זאת לא מניעה משפטית פר אקסלנס, אבל יש כל מיני היבטים משפטיים שצריך להתייחס אליהם, למשל, כיצד מזדהה אותו אזרח

אפרת ליפשיץ:  יש בחינה של המשטרה באופן כללי, לאו דווקא בקשר לחוק הזה, איך להנגיש באופן דיגיטלי שירותים לאזרחים

אפרת ליפשיץ:  זה מהלך הרבה יותר רחב מהחוק הזה, ויש המון היבטים שנבחנים שם שהם גם היבטים משפטיים בין היתר

אפרת ליפשיץ:  לכן כבר היום בחוק למניעת העסקת עברייני מין במוסדות מסוימים, אפשרי להגיש את הבקשה באופן מקוון למי שיש לו 50 עובדים ומעלה

אפרת ליפשיץ:  ולכן גם זה התאפשר

אפרת ליפשיץ:  שוב, זה לא יהיה - - -     

יעל חג'בי: ברוב המקומות שבהם מועסקים עובדים שמטפלים אין לך 50 עובדים, זה לא מפעל

אפרת ליפשיץ: זה לא נכון, יש לך מוסדות שבהחלט יש

יוסף טייב: יש מקומות שיש

תמי סלע: יש, אבל זה נכון שזה יוצר הכבדה על הרבה מאוד מעסיקים שמעסיקים פחות מ-50, שלא יכולים להגיש את זה בצורה מקוונת וצריכים להגיע פיזית למשטרה

תמי סלע:  ברור שזו הכבדה משמעותית

יעל חג'בי: לצורך הדוגמה, אנחנו מדברים על מעונות פרטיים

תמי סלע: כן, הרבה מאוד מוסדות שנכנסים לתוך ההגדרה הזאת

יוסף טייב: קחו את זה בחשבון, השאלה במקומה

יוסף טייב:  בסוף אתם צריכים להגיע מצב שכל אדם, גם אם הוא מעסיק שניים-שלושה מורים או מורות, יוכל להגיש בצורה דיגיטלית ולא יצטרך להגיע בצורה פיזית

יעל חג'בי: אני חוזרת רגע לעניין המאגר הכללי - - -     

יוסף טייב: לא, לגבי המאגר הכללי, זה לא הדיון

יעל חג'בי: האם יש איזושהי - - - התממשקות של כל המערכות האלה?     

יוסף טייב: הדברים האלה נידונו בהצעת החוק, שוב, חבל שלא היית, אבל עלו פה מספר מורכבויות בכל מיני היבטים

יוסף טייב:  ישנם פרוטוקולים לוועדה, אבל לא כאן המקום לשאול על המהלך ובאיזה צורה הוא נבנה

יוסף טייב:  היו פה דיונים אינטנסיביים, אולי של עשרות שעות

תמי סלע: אפשר לשאול מי עומד בראש הוועדה?     

יוסף טייב: מי עומד בראש הוועדה, ועם זה נסכם את הדיון

תמי סלע: ואולי תתייחסו להרכב, מי הם המומחים הנוספים ומי עומד בראשה

מישל בוסקילה: השופט בדימוס הרן פיינשטיין

יוסף טייב: אוקיי

אופיר כץ: טוב

אופיר כץ:  רק להגיד לך תודה אדוני היושב-ראש, ואגיד בזהירות שזאת הפעם הראשונה שאני יוצא מעודד מישיבת מעקב ופיקוח

אופיר כץ:  וטוב לראות שבאמת לוקחים את זה ברצינות ונעשתה עבודה ושאנחנו כנראה גם נגיע ליעד כשהחוק עומד וכל המרכיבים והתוכניות והמסכים יהיו נגישים וזה ייכנס לתוקף כמו שצריך

אופיר כץ:  נעשה עוד דיון לקראת אוגוסט

אופיר כץ:  תודה

יוסף טייב: ברשותכם, אני נועל את הדיון